Spisak dobitnika Zlatnog ljiljana (Srebrenica)
U ovom članku nalazi se spisak dobitnika Zlatnog ljiljana, vojnog odlikovanja Armije RBiH, sa područja općine Srebrenica. Ademović (Mehmed) Kemal. Rođen 10. augusta 1961. u Srebrenici. Zlatni ljiljan dobio 1994. kao pripadnik MUP-a. Bećirović (Osman) Ramiz. Rođen 11. juna 1956. u Opetcima. Zlatni ljiljan dobio 1994. kao pripadnik Operativne grupe 8. Umro sa činom majora u Živinicama 30. jula 1998. Bektić (Selman) Mujo. Rođen 25. juna 1953. u Podgaju. Poginuo 19. januara 1993. u Jezeru na dužnosti komandanta Bataljona Sućeska. Zlatni ljiljan posthumno mu je dodijeljen 1994. Bektić (Ramo) Nedžad. Rođen 14. januara 1969. u Karačićima. Zlatni ljiljan dobio 1994. kao pripadnik OG-8. Bektić (Mujo) Sabit. Rođen 10. aprila 1968. u Sućeskoj. Zlatni ljiljan dobio 1995. kao pripadnik 281. brdske brigade. Delić (Rešo) Nedžib. Rođen 22. februara 1967. u Osatici. Zlatni ljiljan dobio 1994. kao pripadnik OG-8. Delić (Rešo) Sadik. Rođen 30. aprila 1972. u Osatici. Poginuo 6. juna 1994. na Šljivićima kod Vozuće na dužnosti komandira desetine 2. bataljona Vojne policije. Zlatni ljiljan posthumno mu je dodijeljen 1996. Dudić (Šukrija) Mirsad. Rođen 1. novembra 1962. u Osmačama. Zlatni ljiljan dobio 1994. kao pripadnik OG-8. Hafizović (Kasim) Mehmed. Rođen 13. januara 1957. u Potočarima. Vjerski službenik - imam. Poginuo 2. maja 1994. u činu majora u rejonu Ašpilja (kladanjsko ratište) na dužnosti pomoćnika komandanta Bataljona za moral u 243. muslimansko-podrinjskoj lahkoj brigadi. Zlatni ljiljan posthumno mu je dodijeljen 1996. Hodžić (Maho) Fahrudin. Rođen 17. oktobra 1972. u Žedanjskom. Zlatni ljiljan dobio 1996. kao pripadnik 145. slavne lahke brigade. Kamenica (Muhamed) Minas. Rođen 15. marta 1967. u Srebrenici. Poginuo 12. jula 1992. u Zalazju na dužnosti komandira Izviđačko-diverzantskog voda Odreda Srebrenica. Zlatni ljiljan posthumno mu je dodijeljen 1994. Karamujić (Ahmo) Nirzad. Rođen 9. marta 1971. u Srebrenici. Zlatni ljiljan dobio 1994. kao pripadnik OG-8. Mandžić (Idriz) Smajo. Rođen 22. aprila 1967. u Potočarima. Zlatni ljiljan dobio 1994. kao pripadnik OG-8. Ordenom zlatnog ljiljana sa zlatnim vijencem odlikovan 1997. Mandžić (Hakija) Šefik. Rođen 23. juna 1968. u Gladovićima. Poginuo 5. oktobra 1992. u Boljevićima (Bratunac) na dužnosti komandanta Bataljona "3. maj" Kragljivoda. Zlatni ljiljan posthumno mu je dodijeljen 1994. Mehmedović (Hasan) Murat. Rođen 15. januara 1961. u Bostahovinama. Poginuo 8. augusta 1992. u Ježeštici (Bratunac) na dužnosti komandira Izviđačko-diverzantskog voda TO Sućeska. Zlatni ljiljan posthumno mu je dodijeljen 1994. Muminović (Salko) Abdulah. Rođen 3. augusta 1963. u Čolakovića Bari. Poginuo 2. augusta 1994. u Okruglici (Vareš) na dužnosti komandira voda u 120. lahkoj brigadi "Crni labudovi". Zlatni ljiljan posthumno mu je dodijeljen 1994. Musić (Demir) Mustafa. Rođen 21. augusta 1966. u Srebrenici. Zlatni ljiljan dobio 1996. kao pripadnik 141. viteške lahke brigade. Nalić (Ibro) Mustafa. Rođen 23. januara 1973. u Bektićima. Poginuo 11. jula 1995. na Bučju kao pripadnik 28. divizije. Zlatni ljiljan posthumno mu je dodijeljen 1996. Orić (Džemal) Naser. Rođen 3. marta 1967. u Donjim Potočarima. Tokom rata obnašao funkcije načelnika područne policijske stanice u Potočarima te komandanta Općinskog štaba TO Srebrenica, Združenih oružanih snaga podregije Srebrenica, OG-8 i 28. divizije. Zlatni ljiljan dobio 1994. Osmanović (Ibrahim) Redžep. Rođen 6. oktobra 1969. u Srebrenici. Poginuo 8. maja 1992. u Vidikovcu kao pripadnik Odreda Soloćuša TO Potočari. Zlatni ljiljan posthumno mu je dodijeljen 1994. Salčinović (Ejub) Bešir. Rođen 1. januara 1952. u Srebrenici. Poginuo 6. aprila 1993. u Ljubisavićima kao pripadnik 283. istočnobosanske lahke brigade. Zlatni ljiljan posthumno mu je dodijeljen 1995. Salihović (Habib) Amir. Rođen 1. februara 1967. u Potočarima. Zlatni ljiljan dobio 1996. kao pripadnik 286. brdske brigade. Salihović (Munib) Ekrem. Rođen 22. septembra 1966. u Srebrenici. Zlatni ljiljan dobio 1994. kao pripadnik OG-8. Salihović (Munib) Fehim. Rođen 1. januara 1957. u Potočarima. Poginuo 12. jula 1992. u Zalazju kao pripadnik TO Potočari. Zlatni ljiljan posthumno mu je dodijeljen 1994. Tursunović (Huso) Husein. Rođen 9. februara 1963. u Žedanjskom. Zlatni ljiljan dobio 1994. kao pripadnik 120. lahke brigade "Crni labudovi". Tursunović (Salko) Zulfo. Rođen 15. maja 1931. u Žedanjskom. Zlatni ljiljan dobio 1994. kao pripadnik 281. istočnobosanske lahke brigade. Preminuo u Sućeskoj u novembru 2010. Ustić (Enes) Akif. Rođen 16. juna 1947. u Srebrenici. Poginuo 13. oktobra 1992. u Zalazju na dužnosti komandanta TO Srebrenica. Zlatni ljiljan posthumno mu je dodijeljen 1994.